User talk:Nileema dsouza

ಉದ್ಯಾನರಾಣಿ - ಲಾಲ್ ಬಾಗ್

ಆಧುನಿಕತೆಯ ಅಬ್ಬರದಲ್ಲಿ ಪರಿಸರ ಮಲಿನವಾಗುತ್ತಿರುವ ಸನ್ನಿವೇಶದಲ್ಲಿ ಇದು ಸಹಜವೇ ಆಗಿದೆ. ಪರ್ಯಾಯ ಮಾರ್ಗವೆಂದರೆ ಸಸ್ಯ ಸಮೃದ್ಧಿ. ಇದರಿಂದ ಪರಿಸರ ಮಾಲಿನ್ಯದ ಮೂಲಕ್ಕೇ ತಡೆಯನ್ನೊಡ್ಡಬಹುದು.

ಜಗತ್ತಿನ ಮೋಹಕ ಉದ್ಯಾನಗಳಲ್ಲೊಂದಾದ ಬೆಂಗಳೂರು ಲಾಲ್ ಬಾಗ್ನ ಚೆಲುವನ್ನು ಹೀರಿ ಹೀರಿ ತನಿಯದವರಾರು? ಆ ಹೆಸರನ್ನು ಹೇಳಿದೊಡನೆಯೇ ನಿಸರ್ಗ ಶಿವಾರಾಧಕರು ರಸಸಮಾಧಿಯಲ್ಲಿ ಮುಳುಗೇಳುತ್ತಾರೆ, ಪುಳಕಿತರಾಗುತ್ತಾರೆ.

ಬೆಂಗಳೂರಿನಂತಹ ಉದ್ಯಾನ ನಗರಿಗೆ ಭದ್ರ ಬುನಾದಿಯನ್ನು ನಿರ್ಮಿಸಿದ ಅಂದಿನ ಪ್ರಜ್ಞಾವಂತನೂ, ಸಊಮ್ದರ್ಯೋಪಾಸಕನೂ ಆದ ಹಿರಿಯ ಕೆಂಪೇಗೌಡನೇ ಲಾಲ್ ಬಾಗ್ ಗೆ ನಾಂದಿಯೆಂಬಂತೆ ತೋಟವನ್ನು ರೂಪಿಸಿಕೊಂಡರಬೇಕೆಂಬುದರಲ್ಲಿ ಸಂದೇಹವಿಲ್ಲ.

೧೯೩೬ರಲ್ಲಿ ಲಂಡನಿನ ಗಾಜಿನರಮನೆ ಅಗ್ನಿಗಾಹುತಿಯಾದ ನಂತರ ಲಾಲ್ ಬಾಗಿನ ಗಾಜಿನ ಮನೆ ಅದರ ಪುನರುತ್ಥಾನವೆಂಬಂತೆ, ಉದ್ಯಾನ ವಿಕಾಸದ ಸಂಕೇತವೆಂಬಂತೆ, ಅದಕ್ಕೊಂದು ಸಾಕ್ಷಿಯೆಂಬಂತೆ, ಕೆಂಪುತೋಟದ ರತ್ನಕಿರೀಟವೆಂಬಂತೆ ಇಂದಿಗೂ ಕಂಗೊಳಿಸುತ್ತಿದೆ. ಜಗತ್ತಿನ ಎಲ್ಲಾ ವಹಾನಾಯಕರು ಇಂಡಿಯಾಕ್ಕೆ ಬಂದೇ ಬರುತ್ತಾರೆ.

ಬೆಂಗಳೂರಿಗೆ ಬಂದವರು ಲಾಲ್ ಬಾಗಿಗೆ ಬಂದು ಗಾಜಿನಮನೆಯನ್ನು ವೀಕ್ಷಿಸಿ, ಹೆಮ್ಮೆಯಿಂದ ಗಿಡನೆಟ್ಟು, ಸಂತೋಷಪಟ್ಟು ಹೋಗುತ್ತಾರೆ. ಇದು ಅನೇಕ ದೇಶ ವಿದೇಶೀಯ ಸಸ್ಯತಳಿಗಳ ಉತ್ಪಾದನೆಗೆ ಆಶ್ರಯತಾಣವೂ ಆಗಿದೆ. ಅನೇಕ ರಾಷ್ಟ್ರೀಯ ಪ್ರದರ್ಶನ ಮತ್ತು ಸಮ್ಮೇಳನಗಳಿಗಿದು ಆಕರ್ಷಕ ಕೇಂದ್ರವಗಿದೆ.

ಲಾಲ್ ಬಾಗಿನಲ್ಲಿ ಗಾಜಿನ ಮನೆಯಲ್ಲದೆ ಇನ್ನೂ ಕೆಲವು ಸುಂದರವಾದ ಕಟ್ಟಡಗಳೂ ವಿಗ್ರಹಗಳು ಇವೆ. ಅವುಗಳಲ್ಲಿ ಕೆಂಪೇಗೌಡ ಗೋಪುರ ಅತ್ಯಂತ ಪ್ರಾಚೀನವಾದದ್ದು. ಬೆಂಗಳೂರು ನಗರದ ಭವಿಷ್ಯಕ್ಕೆ, ವಿಖ್ಯಾತಿ, ವಿಸ್ತಾರಗಳಿಗೆ ಸಂಕೇತವೆಂಬಂತೆ ನಗರನಿರ್ಮಾಪಕ ಕೆಂಪೇಗೌಡ ಹದಿನಾರನೆಯ ಶತಮಾನದಲ್ಲಿ ನಾಲ್ಕು ಗೋಪುರಗಳನ್ನು ಪ್ರತಿಷ್ಠಾಪಿಸಿದನು. ಅವನ ಮುಂಗಾಣ್ಕೆಯ ಫಲವೋ ಎಂಬಂತೆ ಬೆಂಗಳೂರು ಈಗ ನಗರಗಳ ರಾಣಿ ಎಂದು ಹೆಸರಾಗಿದೆ.

ಗಿಡಗಳ ಸಮೃದ್ಧವಾದ ಬೆಳವಣಿಗೆಗೆ ನೀರು, ಗೊಬ್ಬರ ಮಾತ್ರ ಸಾಲವು ಮಾನವನ ಪ್ರೀತಿಯ ವರ್ಷವೂ ಬೇಕು. ಇಂತಹ ಪ್ರೀತಿಯನ್ನು ವರ್ಷಿಸುವ, ತನ್ನ ಆತ್ಮವನ್ನೇ ನಿವೇದಿಸಿಕೊಳ್ಳುವ ವೃಕ್ಷಪ್ರೇಮಿಯ ಆಗಮನದಿಂದ ಇಡೀ ಲಾಲ್ ಬಾಗೇ ಚೇತರಿಸಿಕೊಂಡಿವೆ. ಕನ್ನಡನಾಡಿನ ಮಣ್ಣು ಪುಳಕಗೊಂಡಿವೆ.